“YARAT”ın “Yenə o bağ olaydı” səyyar sərgisi bu dəfə Mingəçevirdə açılıb\nİstanbulda 3 körpü Azərbaycan Bayrağının rənglərinə uyğun olaraq işıqlandırılıb [..] - 01:12\nABŞ İrana qarşı sanksiyalardan müvəqqəti istisnalar tətbiq etməyi dayandırır [..] - 00:46\nMehriban Əliyeva Respublika Günü münasibətilə Azərbaycan xalqını təbrik edib [..] - 00:20\nAzərbaycan Xalq Cümhuriyyətinin elan olunmasından 102 il ötür [..] - 00:01\nPoeziya dünyamın şeir çiçəkləri [..] - 27 May 20:57\nYaradıcılığına böyük cavabdehlik hiss edən şair [..] - 27 May 20:49\n"Cümhuriyyətimiz tarixi nailiyyətimiz, müstəqilliyimizin dünyaya təqdimatıdır" Vüqar Rəhimzadə [..] - 27 May 20:32\n"Ermənistanın Azərbaycana qarşı siyasi təzyiq etmək istəyi alınmadı" - MÖVQE [..] - 27 May 20:13\nAzərbaycan Xalq Cümhuriyyəti - Şərqdə ilk demokratik respublika [..] - 27 May 19:59\n“Virus asimptomatik dövrdə də yoluxa bilər” Aleksander Myasnikov [..] - 27 May 19:00\n"Epidemiya ilə mübarizədə tibb işçiləri böyük rol oynayırlar” Vladimir Putin [..] - 27 May 18:52\n“Daha çox aldadan qalib gələcək” Donald Tramp [..] - 27 May 18:42\nLavrov ÜST rəhbəri ilə telefonla danışııb [..] - 27 May 18:31\nMişustin və Rumas daha dərin inteqrasiyanın tərəfdarıdır [..] - 27 May 18:26\n“Müxtəlif məhdudiyyətlər qala bilər" Krişyanis Karins [..] - 27 May 18:19\nAİHM-nin 26 may tarixli qərarı erməni diplomatiyasının məğlubiyyətidir TƏHLİL [..] - 27 May 18:04\nMingəçevir Dövlət Universitetində Respublika Gününə həsr olunmuş konfrans keçirilib FOTOLAR [..] - 27 May 17:50\nAzərbaycan və Ukrayna prezidentləri telefonla danışdı [..] - 27 May 17:43\n1 Noyabr 2019 11:31 | 1 910\n“YARAT” Müasir İncəsənət Məkanı Mingəçevir Şəhər Dövlət Rəsm Qalereyasında incəsənət həvəskarlarına “Yenə o bağ olaydı” adlı səyyar sərgisini təqdim edib.\nSİA-nın məlumatına görə, sərginin açılış mərasimində çıxış edən “YARAT” Müasir İncəsənət Məkanının ictimaiyyətlə əlaqələr departamentinin direktoru Hökümə Kərimova sərginin qurum tərəfindən Mingəçevir şəhərində təşkil edilən sayca dördüncü sərgi olduğunu diqqətə çatdırıb.\nBildirilib ki, “YARAT” Müasir İncəsənət Məkanının 2016-cı ildə Qax Dövlət Rəsm Qalereyasında təşkil etdiyi “Zamanın izləri” və 2018-ci ildə Qazax Dövlət Rəsm Qalereyasında, 2019-cu ildə isə Gəncə şəhərindəki Məhsəti Gəncəvi Mərkəzində təşkil etdiyi “Yenə o bağ olaydı” adlı səyyar sərgilər incəsənət həvəskarlarının böyük marağına səbəb olub. Budəfəki sərginin proqramına isə “YARAT”ın daimi kolleksiyasında olan əsərlərin nümayişi ilə yanaşı, müasir incəsənətin təbliği ilə bağlı seminar və ustad dərslərinin keçirilməsi də daxil edilib.\nŞəhər icra hakimiyyətinin rəsmisi Tofiq Əskərov respublikamızın böyük elm və mədəniyyət mərkəzlərindən olan Mingəçevir şəhərində belə sərgilərin təşkilinin mühüm əhəmiyyət daşıdığını qeyd edərək, sərginin təşkilinin əlamətdar hadisə olduğunu vurğulayıb. İcra hakimiyyətinin rəsmisi sərginin Mingəçevir şəhərində təşkilinə görə, “YARAT”ın rəhbərliyinə sənətsevərlər adından minnətdarlığını bildirib.\nSərginin kuratoru Anna Fech sərgi haqqında qısa məlumat verib. Bildirib ki, məşhur italyan rəssamı Mikelancelo Pistolleto və perspektivli yerli rəssamların əsərlərindən ibarət “Yenə o bağ olaydı” sərgisi dahi rəssam tərəfindən ərsəyə gətirilmiş “Üçüncü cənnət” nəzəriyyəsini müzakirə etməklə “Cittadellarte Fondazione Pistoletto” Fondunun (Biella, İtaliya) bədii rəhbəri Paolo Naldini tərəfindən keçirilmiş ustad dərsin nəticəsidir. “Üçüncü cənnət” nəzəriyyəsi müasir dünyamızın hər bir yerində mövcud olan təbiilik və sünilik kimi iki qütb arasındakı ziddiyyəti aradan götürməyə, texnologiyalar və təbiət arasında özəl mühitə görə məsuliyyət daşıyan yeni insanlığın yaradılmasına çalışır.\nDiqqətə çatdırılıb ki, sərginin adı Mikayıl Müşfiqin ən məşhur şeirindən götürülüb. Bağ ot-alaqdan təmizlənən, əkilib-becərilən, insana tənhalıq və təhlükəsizlik duyğuları bəxş edən bir guşədir. Şair bu şeirində bağı arzuolunan sevgi, sülh, azadlıq və xoşbəxtliyin vəhdət təşkil etdiyi nostalji məkan kimi təsvir edir.\nSərginin açılışı zamanı ziyarətçilər “Üçüncü cənnət” simvolunu canlı əks etdiriblər. Simvol üç halqadan ibarət olan riyazi sonsuzluq işarəsinin yenidən mənalandırılmış formasını ifadə edir.\nEkspozisiyadakı Mikelancelo Pistolettonun büzməli kartondan hazırlanmış məşhur labirint instalyasiyası ziyarətçiləri öz daxili “mən”ini, kimliyini axtarmasına vadar edir. Labirintin forması uzunmüddətli araşdırma və “fərdi səyahət” üçün metafora kimi istifadə olunub. Burada rəssam öz yaradıcılıq metoduna sadiq qalaraq, əsərlərinin bir hissəsi olan ziyarətçiləri seyrdən yayındırmamaq üçün sadə materiallardan istifadə edib.\nRəssam Etibar İsmayılov əsərində “arzular quyusu” yaradıb və onun istifadəsinə dair şifrələnmiş dildə təlimat təqdim edib. Hərflər düzgün ardıcıllıqla yazılmasa da, insan beyni bu sözləri düzgün formada qavraya bilir. Rəssam bu əsərdə quyunun formasını neft çəlləyi ilə əvəzləyir və bu quyuya atılan “qəpiklər” qara mayeyə düşərək yox olur.\nRəssam Mousa Bəyzadənin əsərində XVIII əsrdə öz gizli dövrünü yaşamış, bahalı fotoşəkil və portret rəsmləri ilə müqayisədə sevilən alternativ olan kağız kəsimi sənətindən istifadə edilir. Nüfuzlu konqresmenlərdən adi fəhlələrə qədər portret hamı üçün əlçatandır.\nRəssam Nəzrin Məmmədova “Dağlarla söhbət” video və səs instalyasiyası əsərində Altıağac-Xızı bölgəsi boyunca təbiət mənzərələrinin araşdırılması, təbiət səslərinin dinlənilməsi və yazılmasını əhatə edən eksperimentin aparılmasına xeyli vaxt sərf edib. Bu əsər dağların həmişə mövcud olan təbii geofoniya (bioloji olmayan) və biofoniya (bioloji) səsləri ilə yanaşı, təyyarə səs-küyü kimi xarici təsirlərin birləşərək, həmin ərazi üçün xüsusi akustik mühitin əldə edildiyi “rezonans” konsepsiyasına əsaslanır.\nVüsalə Ağarazıyevanın “Tərəzi” əsəri də tamaşaçılar tərəfindən böyük maraqla qarşılanıb. Rəssam tərəzinin bir gözünə kiçik elektron cihazlar, digər gözünə isə qum tökməklə öz “balansı”nı və konsepsiyanı vizuallaşdırır.\nGünay Əliyevanın “Həyat market” əsəri İosif Brodskinin məşhur “bizim yaratdıqlarımız etiraflarımızdan daha çox özümüzdən danışır” kəlamından ilhamlanan qəbz formasında rəssamın həyatına nəzər salır.\nRəssam Leyli Qafarovanın “Qılman” adlı multimedia layihəsi hollandiyalı filosof Mixael Lizinberqin fəal siyasi və ya inqilabi zorakılıq deyil, əksinə, öz sehri, təmkinliyi, tolerantlığı ilə təmsil olunan İslam dünyasının “sakit qüvvəsi” ilə bağlı nəzəriyyəsinə istinad edir.\n“Yenə o bağ olaydı” sərgisi ilə tanışlıq tamaşaçılarda böyük maraq doğurub.\nBakıda yol qəzası tıxaca səbəb oldu FOTOLAR\nHadisə 27 May 12:19\nErmənilər ilk növbədə özlərinin törətdikləri cinayətlər haqqda düşünməldirlər - ŞƏRH ÖZƏL\nSiyasət 27 May 12:17\nSiyasət 27 May 12:11\nHadisə 27 May 12:09\nXalq Cümhuriyyəti dövlətçilik tariximizin mühüm səhifəsidir MƏQALƏ\nSiyasət 27 May 11:47\nHadisə 27 May 11:45\nMədəniyyət 27 May 11:32\nCəmiyyət 27 May 11:22\nCo Bayden Donald Trampı axmaq adlandırıb\nDünya 27 May 11:21\n"Peyvənddən sonra uşağım ağlayır, qidalanmır" FOTOLAR\nŞou-Biznes 27 May 11:11\nİqtisadiyyat 27 May 11:07\n25 günə 33 ölü, 27 yaralı STATİSKA\nHadisə 27 May 11:03\n28 May – xalqımızın qürur və şərəf tarixi MƏQALƏ\nCəmiyyət 27 May 10:59\nDilənmək istəməyən uşaq niyə bıçaqlandı?\nHadisə 27 May 10:45\nMədəniyyət 27 May 10:38\nBirinci Azərbaycan-Türkiyə onlayn Turizm Forumu təşkil edilib\nTurizm 27 May 10:33\n“İpək Yolu Kuboku” turnirinə start verilib\nİdman 27 May 10:30\nŞou-Biznes 27 May 10:21\nBələdiyyə seçkilərində azərbaycanlının da namizədliyi qeydə alınıb Almaniyada\nCəmiyyət 27 May 10:19\nSəhiyyə 27 May 10:16\nXətai rayonunun bu hissələrində su olmayacaq\nCəmiyyət 27 May 10:11\nFaşizmin təbliğatçıları Azərbaycanın uğurlarını həzm edə bilmir - ŞƏRH\nSiyasət 27 May 10:04\nŞəki sakini narkotikin qurbanı oldu\nHadisə 27 May 10:03\nHadisə 27 May 09:55\nKoronavirusdan son 24 saat ərzində 73 nəfər dünyasını dəyişib - Rusiyada\nDünya 27 May 09:52\nSərnişin daşımalarında azalma müşahidə olunub\nİqtisadiyyat 27 May 09:50\nFaiq Ağayevi belə də görün FOTOSESSİYA\nŞou-Biznes 27 May 09:45\nMoskvada Qələbənin 75 illiyi şərəfinə hərbi parad keçiriləcək 24 iyunda\nDünya 27 May 09:45\nAlmaniya bir sıra ölkələrlə sərhədləriin açılması haqda qərar verib\nDünya 27 May 09:39\n4 bal gücündə zəlzələ qeydə alınıb - Türkiyədə\nDünya 27 May 09:36\nHadisə 27 May 09:35\n"Ermənistan beynəlxalq ictimaiyyətin diqqətini qanunsuz işğaldan yayındırmağa çalışır" - MÜSAHİBƏ\nSiyasət 27 May 09:33\nHadisə 27 May 09:33\nMədəniyyət 27 May 09:15\nBu gün hava 32 dərəcə isti olacaq\nCəmiyyət 27 May 09:07\nVaşinqton şəhərində 28 May tarixi Azərbaycan Milli Günü elan edilib\nSiyasət 27 May 08:49\nMisirdə COVID-19 virusundan ölənlərin sayı 797 nəfərə çatıb\nDünya 27 May 08:16


"Qaydaya əsasən start heyətində 5 azərbaycanlı futbolçu olmalıdı. Bu zərurətdi. Klub rəhbərliyi ilə danışıb limit məsələsini qabartmağa çalışacam. Fikirləşirəm ki, limit götürülsə, Azərbaycan futbolu üçün yaxşı olacaq. Kim güclüdüsə, o da oynamalıdı" - bu sözləri çempionatın 3-cü turunda baş tutan “Neftçi” – “Qarabağ” (1:2) qarşılaşmasından sonra flaqmanın baş məşqçisi Samir Abasov deyib.\nOnun açıqlaması futbol ictimaiyyətində səs-küyə səbəb olub. Premyer-liqanın 4-cü turu çərçivəsində keçirilən “Zirə” – “Sabah” oyundan sonra mətbuat konfransında “qartallar”ın çalışdırıcısı Rəşad Sadıqov da bu məsələdə həmkarı ilə eyni fikirdə olduğunu söyləyib.\nBəs AFFA bu açıqlamalarla bağlı nə düşünür? Məşqçilərin istəyi nəzərə alınacaq, yoxsa limitin dəyişdirilməsindən söhbət belə gedə bilməz? Suallarımıza cavab tapmaq üçün AFFA-nın vitse-prezidenti, Məşqçilər Komitəsinin sədri Vaqif Sadıqovla danışdıq. Mütəxəsiss qəzetimizə bu sözləri dedi:\n“Bu qayda hər il Məşqçilər Komitəsi tərəfindən müzakirə olunur. Ən optimal, futbolumuza xeyir verən qərarlar qəbul edilir. Həmişə demişəm və yenə deyirəm, Məşqçilər Komitəsi olaraq bütün təkliflərə açığıq. Ancaq bu məsələ hər il müntəzəm gündəmə gətirilir. AFFA-da bunu müzakirə edirik və tövsiyələrimizi veririk. Ən vacibi odu ki, atılan hər bir addım Azərbaycan futbolunun inkişafına xidmət etməli və təkan verməlidi. Limitə gəlincə, bununla bağlı klublardan tələbin gəlməsinə ehtiyac yoxdu. Biz bu məsələyə müntəzəm toxunuruq və lazımi qərar da qəbul edirik. Kimsə fikirləşirsə ki, bu mövzu müzakirə olunmur, o, səhv düşünür”. ("Futbol plus")


Dövlət İmtahan Mərkəzindən Lent.az -a verilən məlumata görə, imtahanlar 27 avqust tarixindən etibarən keçirilir. Abituriyentlər 2 istiqamət üzrə ən çoxu 6 Qabiliyyət İmtahanı Komissiyası (QİK) üzrə qeydiyyatdan keçiblər. Bu il 11489 abituriyent və 2597 subbakalavr öz elektron ərizəsində yalnız V ixtisas qrupunu qeyd edib. Bundan əlavə, 46280 abituriyent I-IV qruplarla yanaşı V qupu da elektron ərizələrində qeyd edib. Abituriyentlərin (subbakalavrların) imtahan zamanı yerinə yetirdikləri tapşırıqlar müvafiq sahə mütəxəssisləri tərəfindən qiymətləndirilir. Hər imtahandan sonra hər bir komissiyanın əsasında Apelyasiya komissiyası fəaliyyət göstərir. XQTİ-lərə qəbul üçün qabiliyyət imtahanları 4 istiqamət üzrə keçirilir.


“Dağlıq Qarabağın icmaları arasında dialoq başlamalıdır”\nİyunun 24-də Strasburqda Avropa Şurası Parlament Assambleyasının yay sessiyası işə başlayıb.\nPlenar iclasda sərbəst müzakirələr zamanı Azərbaycan deputat qrupundan Milli Məclisin Hüquq siyasəti və dövlət quruculuğu daimi komitəsinin sədr müavini, Dağlıq Qarabağın azərbaycanlı icmasının idarə heyətinin üzvü Rövşən Rzayev çıxış edib.\nErmənistan xarici işlər naziri Edvard Nalbandyanın guya Azərbaycanın ATƏT-in Minsk qrupu həmsədr ölkələri başçılarının G8 sammitində Dağlıq Qarabağ münaqişəsi ilə bağlı verdikləri bəyanatın bütün müddəalarını qəbul etməməsinə dair dediklərinə düzəliş verən azərbaycanlı millət vəkili xatırladıb ki, Azərbaycan tərəfi də sözügedən bəyanata öz dəstəyini ifadə edib.\nMillət vəkili nəzərə çatdırıb ki, Dağlıq Qarabağ münaqişəsi Ermənistanla Azərbaycan arasında baş versə də, bu münaqişə qurbanları ilk növbədə Dağlıq Qarabağ bölgəsinin azərbaycanlı və erməni icmalarıdır.\n“Ona görə də biz hesab edirik ki, bu iki xalqın bölgədəki icmaları arasındakı təmaslar yüksək səviyyədə gedən sülh danışıqlar prosesinə öz müsbət töhfəsini verə bilər. Lakin təəssüflər olsun ki, ötən müddətdə mən Assambleya daxilində bunu dəstəkləyən kimisə tapa bilmirəm. Mən bu məsələ ilə bağlı AŞPA sədri Jan-Klod Minyona da müraciət etmişəm. Cənab Minyona təşəkkürümü bildirirəm ki, burada, Assambleya daxilində hər iki nümayəndə heyətini bir masa arxasında görüşdürə bilir.\nAmma mən çox istərdim ki, biz bu dialoqu, təmasları daha da artıraq. Burada Ermənistan parlamentarlarına üzümü tutub deyirəm: gəlin, elə indidən başlayaq və birgə dialoq masasına əyləşək. Əmin olmaq istərdim ki, Assambleyada mənim və bu məsələni yalnız danışıqlar vasitəsiylə həll etmək arzusunda olan Dağlıq Qarabağın azərbaycanlı icmasındakı insanların səsini eşidənlər olacaq. Belə bir dialoq hər iki xalqın nümayəndələrinin normal şəraitdə birgə yaşamalarına xidmət göstərəcək”, - deyə Rövşən Rzayev bəyan edib.\n23.04.2021, 15:00 479


Elektron icazə portalında problem yaranıb, sahibkarlar qeydiyyatdan keçə bilmir | Hokm.Az\n05 İyul 2020 - 14:11 575\nHokm.az xəbər verir ki, bu “Xüsusi Karantin Rejiminin Tətbiqi Zamanı İcazələrin Alınması və Monitorinqi Sistemi”ndə tətbiq edilən bir sıra yeniliklərlə bağlıdır.\nAmma həmin saatdan sonra da problem mövcud olub. 108 çağrı mərkəzindən bildirilib ki, hazırda “icaze.e-gov.az” portalında yenidən texniki problem yaşanıb və onun aradan qaldırılması üçün müvafiq işlər görülür.\n“Sistemdə problem yoxdur. Nazirlər Kabineti və İqtisadiyyat Nazirliyi tərəfindən tənzimlənmələr var. Həmin şirkətlər, qurumlar bununla, xüsusi ilə də iş yerlərinin tənzimlənməsi ilə bağlı Nazirlər Kabinetinin yanında Operativ Qərargaha və İqtisadiyyat Nazirliyinə müraciət edə bilərlər”.Report


İlham Əliyevlə Ərdoğanın görüşü başlıqlarda - Türk mediası\nDünən Türkiyənin Baş naziri Bakıda rəsmi səfərdə olub.\n"Axar.az" xəbər verir ki, Türkiyənin Baş naziri R.T.Ərdoğan ənənəvi olaraq seçkidən sonra Azərbaycana rəsmi səfər edib. Ərdoğan səfər çərçivəsində prezident İlham Əliyevlə görüşüb. Təbii ki, bu səfər o biri səfərlərdən çox-çox seçilirdi - Ərdoğanla Gülənin arasındakı nifaq, Azərbaycan hökumətində qədər sızan gülənçilər və Gülən məktəbləri.\nİki lider mediaya qapalı, təkbətək görüşdükdən sonra ortaq mətbuat konfransı təşkil edib. İlham Əliyev konfransda Gülən məktəbləri ilə bağlı sualı cavablandırıb. Və bu cavab Türkiyə mediasında böyük əks-sədaya səbəb olub. Türkiyə mediasının İlham Əliyevin açıqlaması ilə bağlı verdiyi xəbərləri qısa başlıqlarla təqdim edirik:\n"Əliyev Gülən məktəblərinin bağlana biləcəyinin siqanlını verdi"\n"internethaber.com" saytı açıqlamanı bu cür təqdim edib və "Gülən məktəblərinin bağlanıb-bağlanmayacağı sualına Əliyev Ərdoğanın etibarını təzələdi və Gülən məktəblərinin bağlana biləcəyinin siqnalını verdi" cümləsi ilə xəbərə davam edib.\n"Azərbaycandakı Gülən məktəblərindən şikayət etdimi?"\nTürkiyənin reytinqli saytı olan "radikal.com.tr" xəbəri Ərdoğanın Azərbaycana səfərinin səbəbini Gülən məktəblərindən şikayət etmək kimi qələmə verib.\n"Gülən məktəblərinə daha bir zərbə Əliyevdən gəldi"\nTürkiyənin ən köklü və ən tirajlı qəzetlərindən olan "milliyet" Ərdoğan-Əliyev görüşməsini bu başlıqla verib. "Milliyet" xəbərə "Ərdoğan seçkidən sonra Azərbaycana səfər etdi. Ərdoğan seçkidən əvvəl Türkiyədə baş verənləri Əliyevə danışıb və Gülən məktəbləri ilə bağlı tədbir görməyi xahiş edib" cümləsi ilə davam edir.\n"Gülənçilərin siyahısını verdi"\n"hürriyet.com.tr" saytı Ərdoğanla Əliyevin görüşünü bu cür adlandırıb. "Hürriyet" "Baş nazir R.T.Ərdoğan ənənəvi olaraq seçkidən sonra Azərbaycana rəsmi səfər edib. Mitinqlərdə seçkidən sonra gülənçilərə qarşı əməliyyatların başlayacağının siqnalını verən Ərdoğan dünən Bakıya özəl bir siyahı ilə getdi" cümləsi ilə xəbər davam edir.\n"Əliyev: "Əlaqələrimizə zərər verə biləcək hər hansı bir addımı qəbul etmirik""\nTürkiyədə son dəqiqə xəbərləri ilə məşhur olan "haberler.com" saytı Əliyevin açıqlamasına aid xəbəri bu başlıqla verib.\n"Əliyev: "Dostuq, müttəfiqik, qardaşıq"\n"haber365.com" saytı Əliyevin Gülən məktəbləri ilə bağlı açıqlamasını bu cür başlıqla verib.\n2014.04.05 / 12:09


Tək əllə atəş açaraq özünü düşmən səngərinə atır - "Dəniz pişiklər"inin tarix yazan şəhidi\nDöyüşün 34-cü günüdür... Xocavənd rayonu ərazisində yerləşən Qızıl qaya yüksəkliyinin azad edilməsi əmri gəlir.\nUcnoqta.az xəbər verir ki, Elgün Gəncimsoy qəhrəman şəhidimiz Ruslan Rəcəbov barədə feysbuk sosial şəbəkəsində yazıb:\n"Əmri hərbi dəniz qüvvələrinin xüsusi təyinatlı bölmələri icra etməlidir. Onu da diqqətinizə çatdırım ki , sözügedən yüksəkliyin azad edilməsi Aşağı Veysəlliyə və Xocavənd-Füzuli yoluna tam nəzarət etmək deməkdir. Qrup hərəkətə başlayır.\nÖndə pulemyotçu nəfəri, miçman Ruslan Rəcəbov gedir. Rəcəbov o qədər cüssəli idi ki, arxasınca gələn qrup üzvləri onun döyüş himayəsindən yararlana bilir.\nQızıl Qaya yüksəkliyini erməni ordusunun 60-a yaxın hərbi qulluqçusu müdafiə edir. Üzüyuxarı döyüş yürüşü başlayır. Rəcəbovun silahı susmur. Qanlı döyüş yürüşü zamanı pulemyotçumuz atəş nöqtələrini susdura-susdura qrupu irəli aparır.\nDüşmən səngərinə bir neçə metr qalmış erməni hərbçilərinin atdığı əl qumbarası Onun yaxınlığında partlayır. Yanında baş verən partlayış Rəcəbovu yaralayır. Döyüşçümüzün yandan bağırsağı çölə çıxır. Amma , Azərbaycanın igid döyüşçüsü dayanmır və irəliləyir.\nSəngərə yaxınlaşan Ruslan güllə yağışı altında əl qumbarası çıxarıb düşmən səngərinə atmaq istəyir. Qalxan qolu iri çaplı pulemyot gülləsinə tuş gəlir və qopub yerə düşür...\nDöyüşçü durmur. Yıxılmır... Dayanmır...\nÇünki səngərin bir-neçə metrliyindədir! Tək əllə pulemyotu ata-ata özünü düşmən səngərinə atır. Qarşısındakı istiqamət üzrə bütün güllələrini tükədərək bir neçə erməni hərbçisini məhv edir. Gülləsi bitən döyüşçü qarşısındakı düşmənin üstünə doğru hərəkət edir ki, arxasınca gələn bütün qrup üzvləri səngərə dolmağı bacarsın. Belə də olur. Ancaq iki erməni hərbçisi onların gözünə ölməz canlı kimi görünən Ruslana 30 yaxın güllə vurub onu şəhid edir.\nBarıt tüstüsünün çəkilmədiyi səngərdən işarə fişəngi atılır. Yüksəklik azad edilib!...\nAncaq komandanlığa Qızıl Qaya yüksəkliyinin azad edilməsi məruzəsi ilə yanaşı Miçman Ruslan Rəcəbovun Qəhrəmancasına şəhid olma xəbəri də məruzə edilir.\nBu gün üç rəngli Bayrağımız həmin yüksəklikdə dalğalanır. Ruslan Rəcəbovun parçalanmış bədəni, qopmuş qolu sayəsində...- tək əllə çəkdiyi tətik, tapdığı təpər sayəsində o Bayraq orada qürurla dalğalanır.\nBəzilərinin hansısa fantastik xarici film səhnəlirdə görüb inanmadığı möcüzəni Azərbaycan Əsgəri Vətən müharibəsində edir.\nVə... Sübut edir ki, Azərbaycan ordusu əzəmətli və yenilməzdir".\n7 Aprel 2021 [13:32]\n“Naxçıvan: dörd fəsildə” kitabı təqdim olunub - Foto\nMTRŞ üzvü ürək tutmasından vəfat edib


İBTİDAİ BİR CӘMİYYӘTİN ARAŞDIRILMASI - Fxslxgghpxn ncplhkxn ncpxl\nİBTİDAİ BİR CӘMİYYӘTİN ARAŞDIRILMASI\nİbtidai cəmiyyətlərlə yaxından tanış olmaq üçün müasir dövrdə dünyanın bəzi nöqtələrində yarımvəhşi vəziyyətdə yaşayan qəbilələrdən birinin həyat və davranışlarını araşdırırıq.\nNümunə üçün Avstraliyanın cənub-şərqində yaşayan «diri», yaxud «murduz» qəbiləsini seçmişik. Hal-hazırda da Avstraliyanın qədim yerli əhalisi mədəniyyət və həyat səviyyəsi baxımından yeni daş dövründə, yəni təqribən eramızdan səkkiz min il öncə yaşayan bir cəmiyyətə oxşayır.\nAğ irqdən olanlar tərəfindən qara irqli adlandırılan Avstraliyanın yerli əhalisi şokolata bənzər qəhveyi rəngə malikdirlər; böyük burunları, içəri batmış gözləri, geri çəkilmiş alınları, çox qalın sümükləri və saf tükləri vardır; kişilərinin saqqalı həddən artıq sıxdır. Onlar ilin əksər vaxtlarında çılpaq gəzir, soyuq havalarda isə əyinlərinə kenquri, yaxud səhra siçanının dərisindən hazırlanmış paltarlar geyinirlər; yalnız kişilər silah asmaq üçün bellərinə bir kəmər bağlayırlar.\n«Diri» qəbilələri məntəqədə dağınıq halda yaşamalarına baxmayaraq, müştərək dilə malikdirlər; bir-birləri ilə əlaqə yaradaraq ehtiyac duyulan əmtəələri mübadilə edirlər. Bəzi vaxtlar onların arasında qarşıdurma və müharibə də müşahidə olunur.\n“Diri”lər öz məişətlərini yalnız ovçuluqla təmin edirlər. Onların ov alətləri uzun bir ağacdan hazırlanmış möhkəm nizədir ki, ucluğu iti uclu daşlardan və ya bitki liflərindən düzəldilmişdir. Bu silahı kamana qoymadan, əllə ova tərəf atırlar. Digər ovçuluq vasitələri kimi bıçaq və baltadan istifadə edirlər; onları daşdan yonub hazırlayır və itiləyirlər. Bu qəbilənin yaşayış yerləri daxmalar, buynuz və ağac yarpaqlarından yarım kürə şəklində hazırlanan çox sadə alaçıqlardır.\n“Diri” qəbilələrinin kökü matri və karuru adlı iki qəbiləyə qayıdır ki, onlar da müxtəlif tayfalara bölünürlər. Bu qəbiləni sair qəbilələrdən ayıran ən mühüm xüsusiyyət onların totemidir. Totemə etiqad bəsləmək təqribən “diri” tayfalarının hamısında müşahidə olunur və hər bir qəbilənin özünün ayrıca bir totemi vardır. Matri tayfaları qaz, ipək qurdu, dəvə quşu, şahin, it, karuru tayfaları isə ilan, qarğa, səhra siçanı, qurbağa və gecə quşunu totem kimi qəbul edərək onlara sitayiş edirlər.\nHər bir ailədə totem ananın əlində olur və onun tərəfindən qorunub saxlanılır. Ailənin qalan üzvləri də ona sitayiş edirlər. Nəslin silsiləsi də ana tərəfindən qorunur. Hər bir tayfanın idarə olunması kişilər arasında ən yaşlı şəxsin öhdəsinədir ki, onlar pinaro adlandırılır. Pinarolar matri və karuru tayfalarında qrup şəklində qəbilə rəisliyinə təyin olunur və onlardan biri həmişə başqalarından üstün hesab edilir; ayinlər və müxtəlif mərasimlər keçirilən zaman ən ümdə rolu da həmin şəxs ifa edir.\nİbtidai dinlərin əsas inanclarından olan sehr və cadu “diri” qəbilələri arasında da müşahidə olunur. Xalq arasında “konki” adlandırılan qəbilə sehrkarı və təbibləri xüsusi məqama malikdirlər. Bu barədə deyilir ki, konki kuçi adlandırılan qeyri-təbii varlıqlarla birbaşa rabitə yaradır və bu qəbilənin əqidəsinə görə, Avstraliya qəbilələrinin əcdadı sayılan və mura-mura adlandırılan qədim pəhləvanların ruhları ilə də bilavasitə əlaqədədir.\nÖzünün sirli və qeybi qüvvəsini mura-muradan alan konki, kuçilərlə yaratdığı gizli rabitə sayəsində xəstəlikləri sağalda bilər, yuxuları yozmağı bacarar, napak ruhları və əziyyət verən şeytanları da qəbilə üzvlərinin başından dəf edər. O həm də gözəgörünməz və sirli tərzdə dağdakı büllur daşı, yaxud sümüyü qəbilənin düşmənlərinin bədəninə sancaraq onları öldürə bilər. O, guya istədiyi şəxsin bədənindən piyləri çıxarır və ondan sehirli bir maddə hazırlaya bilir.\n“Diri”lər inanırlar ki, insanların bədənindən piyi oğurlamaq onların ölümünün ən əsas amilidir. Buna görə də hər hansı bir şəxs öldükdə onun qohum-əqrəbaları konkinin yanına gedərək ondan bu ölümün səbəbkarını tapmasını istəyirlər; onların əqidəsinə görə, konki öz qeyri-adi qüvvəsindən istifadə etməklə onun bədənindən yağların kim tərəfindən oğurlanmasını və bununla da onun ölümünə səbəb olduğunu aşkar edə bilər.\nBu tayfanın nəzərində ölüm labüd və təbii bir iş deyildir; hər hansı bir şəxsin həyatının sona çatması ya sehr və cadunun təsiri ilə və ya qeybdə olan ruhların törətdiyi hiyləgərliklər və yaxud da kuçinin vasitəsilə baş verir. Onlar inanırlar ki, xəstəliklər xəbis və murdar ruhların (kuçilərin) əməli sayəsində olur; o, əzazil ruhların mənfi təsirlərini xəstənin bədənindən çıxarmağa və onun sağlamlığının yenidən qayıtmasına qadir olan yeganə şəxsdir.\n“Diri”lərin əqidəsinə görə ölümün digər bir amili də vardır; bu da düşmənlər tərəfindən nəzərdə tutulan şəxsə qarşı sümüklə işarə etməkdən ibarətdir. Belə ki, hər hansı bir şəxsin düşməni başqası ilə əlbir olaraq məxsus sehirli ənənə və əməlləri yerinə yetirir, gizli şəkildə insanın bədənindəki bud sümüyünü götürür və nəzərdə tutduğu şəxsə tərəf tuşlayır. Sonra sehramiz zikrləri deməklə sirli əməlləri yerinə yetirir, onu xəstələndirir və ölümünə səbəb olur.\nBuna əsasən, yerli əhali arasında xəstələnənlər ilk növbədə konkidən kimin onlara tərəf tuşladığını aşkar etməsini istəyirlər; ittiham olunan şəxs tanındıqdan sonra xəstənin yaxın adamlarından bir dəstəsi intiqam almaq üçün bir yerə toplaşır və qəbilə rəisinin rəhbərliyi ilə onu qətlə yetirməyi qərara alırlar. Yerli əhali arasında bu intiqamçı əməl “pilya” adlandırılır.\nBu tayfalar quraqlıq və qəhətlik hallarını aradan qaldırmaq üçün də konkiyə müraciət edirlər. Avstraliyanın cənub-şərq nahiyələri quraqlıq və susuz yerlərdir, bəzən bu yerlərdə uzun illər boyu yağış yağmır. Bu kimi hallarda yerli əhali konkiyə müraciət edir; çünki inanırlar ki, yalnız ondan kömək istəməklə şəraiti və coğrafi iqlimi dəyişdirmək, yağış yağdırmaq olar. Onlar həm də deyirlər ki, buludlar qablar kimidir, asimanın yüksək səhralarında məskən salan mura-muralar yağış suyunu onların daxilində ehtiyat saxlaya bilər. Buna görə də su azalan zaman xüsusi mərasimlər keçirir, yağış istəyir, dərinliyi təqribən 35 santimetr, uzunluğu 1.5 metr və eni təqribən 1 metr olan çala qazır və onun üzərinə buynuz və ağac yarpağından hazırlanmış alaçıq qoyurlar. Daha sonra isə qəbilənin ağsaqqallarından bir qrupu onun içərisinə daxil olur və konki orada onların bilək damarını iti bir daşla kəsir; bu zaman qan fəvvarə vurur və ətrafdakıların bədəninə sıçrayır. Onlar öz ayaqqablarını qanla doldurur və inanırlar ki, qan yağışın rəmzidir və bu qanları səmaya səpirlər. Bu mərasimin davamı olaraq, qəbilənin bütün üzvləri alınları ilə alaçığa hücum edir və onu dağıdırlar. Alaçığı dağıdıb onu deşmək buludların deşilməsinin rəmzidir, qanın axması isə yağışın yağmasını göstərir. Onlar daha sonra uzun-uzadı ah-nalə və yalvarışla mura-muralardan yağış nazil etməsini istəyir və bununla da quraqlıq və qəhətlik təhlükəsindən xilas olmağa ümid bəsləyirlər. Bu mərasimdən sonra yağış yağmasa, mura-muraların onların əlindən qəzəbləndiyini zənn edirlər. Uzun müddət davam edən quraqlığı düşmənlərin hiyləsi hesab edir və belə düşünürlər ki, onların sehrkarları asimandan gələn yağmurun qarşısını alırlar.\n“Diri”lərin digər bir mərasimi mura-muraya təsir qoymaq üçün keçirilən “minka” adlı bir ayindir. Onlar belə fikirləşirlər ki, o qum təpəsinin altında dəfn olunmuşdur. Bu ayin, totemləri qara ilan və kərtənkələ olan tayfalar tərəfindən həyata keçirilir. Onlar inanırlar ki, bu mərasimi yerinə yetirməklə minkanın diqqət-nəzəri cəlb ediləcək və onun bərəkəti sayəsində qara ilanların və kərtənkələlərin sayı çoxalacaqdır.\nQəbilənin kişiləri əvvəldə bir yerə toplaşır və onların gümanına görə, minkanın olduğu yerə doğru hərəkət edirlər. Daha sonra həmin yeri o qədər qazırlar ki, nəhayət rütubətli torpağa çatırlar; onların nəzərinə görə torpağın bu qatı mura-muranın dəfn olunduğu yerdir. Bundan sonra qazıntı işini çox diqqətlə davam etdirirlər ki, öz gümanlarına görə, minkanın dirsəyinə çatsınlar. Sonra iki kişi onun üstündə dayanır və başqaları onların biləklərindəki damarları kəsirlər ki, qanları minkanın üstünə tökülsün. Bu zaman minkanın həyat yoldaşını çağırır və silah götürüb həyəcanlı halda bir-birlərinə hücum edirlər. Bu işi öz qəbilələrinin qərargahına çatana qədər davam etdirirlər. Bu zaman qəbilədə qalan qadınlar onların qarşısına çıxır və uca səslə fəryad edərək irəli gedirlər. Qəbilənin kişiləri bu işin davamında öz yaralarından topladıqları qanı minkanın fərz olunan ifrazatı ilə qarışdırır və qum təpələrinə səpirlər. Onların təsəvvürünə görə bu əməl xeyir-bərəkətin nazil olmasına, qara ilanların və kərtənkələlərin çoxalmasına səbəb olacaqdır.\n“Diri”lərin digər bir etiqadına görə, günəş gecələr bir bacaya daxil olub yerin altında seyr edir, səhərlər isə şərq tərəfdə yerləşən digər bir bacadan çıxıb yuxarı qalxır. Onlar kəhkəşanı asimanın çayı hesab edir və səmanın özünü isə Yer kimi ağaclara, çaylara və s. malik olan bir ölkə sanırlar. Onlar fikirləşirlər ki, ölülərin ruhları və mura-muralar burada yaşayırlar; ölülər həmin yerlərə gedib çatdıqları zaman onların səfalı bir yerdə olduqlarını görəcəklər. Ölülər oradan yerə enməyə və ətrafda gəzib-dolanmağa qadirdirlər; yuxuda da insanlarla görüşə bilərlər. “Diri”lərin vəzifəsi budur ki, görüşə gələn ölü üçün yemək hazırlayıb onun qəbri üstə aparsınlar və onun üçün bir od yandırsınlar. Çünki, əks halda ölülər əsəbləşib dirilərin əzab-əziyyətə düşməsinə səbəb olurlar.\nBu qəbilələrdən bəziləri təbiətin fövqündə yaşayan varlıqlara inanır və deyirlər ki, onlar asimanda həyat sürürlər. O nə mura-muralardır, nə də əcdadların ruhları; o səmavi bir qocadır, əzəlidir, əbədidir, sonradan xəlq olunmayıbdır; xilqətdən əvvəl mövcud olmuşdur, onun üçün heç bir oxşar tapmaq olmaz.\n“Diri” qəbilələri bu qocanı səma ölkəsinin başçısı hesab edərək inanırlar ki, o çox qədim zamanlarda onların adət-ənənələrinin hamısının əsasını qoyan ilk şəxsdir. Bu qoca murander, biyanban, mucid və buvəncid, muşkangha, nurili və s. kimi adlarla çağırılır. Amma əksər hallarda onun adını dilə gətirmirlər və bu adların yerinə bizim atamız deyirlər.\nBu qəbilələrdən bəziləri səmavi atanın insanların işinə diqqət yetirməsini inkar edirlər. Digər bir qrup isə inanır ki, o həmişə insanların əməl və rəftarlarına nəzarət edir. Bu qəbilələrin etiqadları barəsində aparılan digər tədqiqatlar göstərir ki, Avstraliyanın bütün yerli tayfaları hər bir halda müxtəlif formalarda böyük, əzəli və əbədi bir varlığa etiqad bəsləmişlər.\nBu qəbilələrin etiqadlarından biri də can verən şəxslərin başı üzərində keçirdikləri mərasimdir. Belə ki, can verən şəxsin yaxın qohum-əqrəbaları iki dəstəyə bölünürlər. Onun yaxın adamlarından bir qrupu, o cümlədən atası, bibisi, əmisi, övladları və həyat yoldaşı can verənin ətrafına toplaşır, dünyadan getdiyi zaman özlərini cənazənin üstünə atırlar. Digər bir dəstə isə, yəni ana, xalalar, dayılar, bacıları isə ondan uzaq gəzir və çalışırlar ki, ona nəzər salmasınlar. Bu qrupun kişiləri meyit üçün bir qəbir hazırladıqdan sonra hər iki dəstə əzadarlığa başlayırlar. Onların əzadarlıq və yemək mərasimləri də belədir: Birinci dəstə öz bədənini hüzn əlaməti olaraq ağ rəngə, ikinci dəstə isə qırmızı rəngə boyayır. Onlar meyidi qəbirə qoymazdan əvvəl soruşurlar ki, kim sənin ölümünə səbəb olmuşdur? Bu zaman cənazəni çiyninə götürən iki kişi gözlənilmədən qəbilə istiqamətində fırlanaraq onun ölümünə səbəb olan şəxsi göstərirlər. Bundan sonra ölünü qəbirə qoyur, yalnız Avstraliyanın yerli əhalisinə məxsus olan qəribə adətlərlə onu dəfn edirlər. Bunlar inanırlar ki, ölmüş şəxsin bəbdənindəki yağ və piylərin sehirli xüsusiyyətləri vardır. Vəfat edən şəxslə qohumluğu olan qəbilənin yaşlı şəxslərindən birini qəbrin içinə göndərirlər. O, ölünün üzündən, budlarından, biləklərindən və qarnından bacardığı qədər piy çıxarır və qəbrin ətrafında dayanan şəxslərə paylayır. Bir-birinin piyini yemələri qadağan olunan ata və övladlardan başqa, meyidin yaxın adamlarının hamısı ölünün piyindən müəyyən qədər yeyirlər. “Diri”lər inanırlar ki, bu piyi yemək ölülərin xüsusiyyətlərinin, qüvvələrinin və istedadlarının onların öz bədənlərinə və cismlərinə nəql olunmasına səbəb olur. Bu mərasimin davamı olaraq, qəbri torpaqla doldurduqları zaman onun üstünə böyük buddaqlar düzürlər. Ölünün bütün yaxın adamları oradan dağılışır, ruhunu narahat etməmək üçün heç kəs onun barəsində danışmır, yaxud ona işarə etmirlər. Meyid qəbilənin nüfuzlu şəxslərindən biri olduqda, onun qəbrinin üstündə bir neçə gün müxtəlif yeməklər qoyurlar; qış fəsli olarsa, qəbrin üzərində od yandırırlar.\n“Diri” qəbilələrindən bəziləri inanırlar ki, ölü dünyaya qayıda bilər. Buna görə də bu işin qarşısını almaq üçün vəfat edən şəxsin ayaqlarının baş barmaqlarını iplə bir-birinə möhkəm bağlayır, əl barmaqlarını da arxa tərəfdən bir-birinə birləşdirirlər. Bir qrup gecə ikən qəbrin ətrafını süpürür və sübh onun dəfn olunduğu yerə baş vururlar ki, torpağın üzərində onun izlərinin qalıb-qalmadığını görsünlər. Ayaq izləri müşahidə edildikdə, ölünün öz qəbrindən razı olmadığını və buna görə də qəbirdən çıxdığını güman edirlər. Buna görə də ölünü yenidən başqa bir yerdə dəfn edirlər.\n“Diri”lərin digər bir ayini qəbilə yeniyetmələrinin həddi-büluğa çatdıqları vaxt təşkil etdikləri mərasimdir. Onlar inanırlar ki, belə bir mərasimin həyata keçirilməsi ilə qocaların gözəl xüsusiyyətlərini, istedad və etiqadlarını gənclərə ötürməyə nail ola bilirlər. Bu mərasimin qaydası belədir ki, oğlan və ya qız həddi-büluğa çatdığı zaman kamil qadına, yaxud kamil kişiyə çevrilmələri üçün onların ölüb yenidən dirilməsini zənn etmək lazımdır. Bu məqsədlə, xüsusilə oğlanların üzərində qəbilə rəisinin nəzarəti ilə bir neçə ay davam edən bir mərasim həyata keçirilir. Bu mərasimin (zahirən ölmək) təşkil olunması üçün oğlanları bir yerdə oturdur, iti uclu bir çubuqla onların qabaq dişlərini çıxardır və onu on səkkiz qarış dərinliyində bir yerdə basdırırlar. Bu dişlər bir il həmin yerdə qalmalıdır. Doqquz, ya on yaşına çatdıqda oğlanlar üçün sünnət toyu da yerinə yetirilir. Bu zaman ata oğulun üzərinə əyilir və ona bir ad qoyur. Sonra isə yerli camaatın dilində “kulpi” adlanan bir mərasim həyata keçirilir. Belə ki, nəzərdə tutulan şəxslə uzaqdan-uzağa əminəvəsi hesab olunan qoca kişilər həmin cavanı özündən xəbərsiz olaraq səhraya aparırlar. Sonrakı gün səhər çağı onun ətrafına toplaşaraq gözlərini bağlamasını təklif edirlər. Sonra qocalardan biri digərinin qolunu iplə möhkəm bağlayır və dirsək tərəfdən damarını kəsir ki, onun qanı cavanın bədəninə axsın. Әgər qoca kişi qanaxma nəticəsində zəifləsə, digər bir qoca öz damarını kəsir ki, onun da qanı o cavanın bədəninə axsın. Bu əməl oğlanın bütün bədəni qana bulaşana qədər təkrarlanır. Yerli “diri”lər inanırlar ki, bu kimi zahiri ölümlə şücaət və mərdanəlik qocalardan cavanlara keçir və yeniyetmələrin qəlbi o qədər güclü və qüvvətli olur ki, artıq onlar qan görməkdən qorxmur, müharibə və döyüşə hazır olurlar. Belə mərasimlərin keçirilməsinin digər bir səbəbi də budur ki, qocaların ruhu və məlumatları gənclərdə təsir qoysun, onların hamısını vahid qan və sifətə malik etsin.\nOnlar bu mərasimlərin davamında qana bulaşmış cavanı bir yerdə oturdur və çox iti daşlarla onun boynuna və kürəyinə zərbələr vururlar ki, sağaldıqdan sonra bu yaraların əsərləri əbədi olaraq onun bədənində qalsın. Sonra üzəri insan tükü ilə hörülmüş, uzunluğu bir metr yarıma çatan ağac parçasını cavanın əlinə verirlər ki, onu havada fırlatsın. O, da əvvəlcədən təlim keçdiyinə görə ağacı elə fırladır ki, ondan tükürpəşdirici səs çıxır. Onların inancına görə bu səslər mura-muranın razılıq əlamətidir. Sonra həmin ağacı cavanın əlindən alıb bir yerdə gizlədir və onu heç vaxt qadınlara göstərməməyi tapşırırlar. Daha sonra onu tək-tənha meşə və səhralara göndərərək, yaraları tamamilə sağalmamış və qanın əsər-əlaməti bədənindən getməmiş qəbiləyə qayıtmağı qadağan edirlər. Beləcə başlanan yalqız həyat və ayrılıq bəzən bir neçə ay davam edir. Bu müddət ərzində heç bir qadının o yeniyetməyə yaxınlaşmağa haqqı yoxdur. Həmin gənc yaraları sağaldıqdan sonra qəbiləyə qayıdır və bu qayıdış qohum-əqrəbasının həddindən artıq sevinc və şadlığına səbəb olur. Beləliklə, həmin yeniyetmə artıq həddi-büluğa çatmış hesab olur və qadın asılılığından qurtarır. Bu ayinin son mərhələsində bayram və şənlik məclisi təşkil olunur. Qəbilə üzvlərinin hamısı bir yerə toplaşır, rəqs edir, şadyanalıq keçirirlər. Bu mərhələlərin hamısında qəbilənin qoca kişiləri gənclərə yolgöstərmə işini öhdələrinə alır, qəbilə əfsanələrini, maraqlı əhvalatları nəql etməklə, bu ayinin hər bir hissəsinin məna və sirrini aydınlaşdırır, yeniyetmələrə tövsiyələr edir və onları gələcək vəzifə və məsuliyyətləri ilə tanış edirlər.


Rza Zərrab işinin uzanmasının yeni PƏRDƏARXASI » Hurriyyet.org - Online qəzet\nRza Zərrab işinin uzanmasının yeni PƏRDƏARXASI\nPolitoloq: “Türkiyənin NATO-dan çıxarılması planı gündəmə gəldikdə, eləcə də Avropa ilə bağlı məsələlərdə bu kompromatlardan istifadə etmək niyyətindədirlər...”\nÖtən günlərdə Zərrabın ABŞ-da gizli saxlanıldığı yerin aşkara çıxması ilə bağlı məlumat yayıldı. Məlumatda bildirilirdi ki, ABŞ-ın İrana tətbiq etdiyi maliyyə sanksiyalarını pozmaqda ittiham edilən Azərbaycan əsilli iş adamı Rza Zərrab Nyu-York şəhəri yaxınlığında yerləşən “Vestçester” həbsxanasında saxlanılır. Lakin bu informasiya rəsmi şəkildə təsdiqlənmədi. Hələ ki, Zərraba məhkəmə tərəfindən hökm oxunmayıb. Rza Zərrabın növbəti məhkəməsinin aprel ayında olacağı gözlənilir.\nPolitoloq Qabil Hüseynli məsələ ilə bağlı “Yeni Müsavat”a bildirdi ki, Zərrab işini unudulmuş saymaq olmaz: “Məhkəmə Rza Zərrab haqqında hökm qərarını çıxarmayıb. Sadəcə olaraq məhkəmə prosesinə fasilə verilib. Rza Zərrab da deyilənlərə görə gizlin saxlanılır. Çünki Zərrab bir sıra məqamlara toxunub ki, bu, onun həyatı üçün təhlükə yarada bilər. İran və eyni zamanda Türkiyə tərəfindən də Zərrab üçün o qədər də xoş olmayan perspektivlər gözlənilir. Məsələdə ikinci tərəf ondan ibarətdir ki, ABŞ Rza Zərrab olayından Türkiyəyə qarşı istifadə etmək istəyir. Özü də hələ digər məsələlər də toplandıqdan sonra, Türkiyənin NATO-dan çıxarılması planı gündəmə gəldikdə, eləcə də Avropa ilə bağlı məsələlərdə bu kompromat materiallardan istifadə etmək niyyətindədirlər. Məhkəmə bitməyib və belə görünür ki, olayları daha da dərinləşdirmək istəyirlər. Məqsəd hadisələri hakimiyyətin daha yuxarı zirvəsində olan adamlara yönləndirməkdir. Hazırda görünür ki, yeni ssenarilər hazırlanıb, dəlillər toplanır. Çox uzaq olmayan zamanda məhkəmə prosesi yenidən başlaya bilər. Amerika-Türkiyə münasibətlərinə gəlincə isə hazırda demək olar ki, bu məsələlərdə də gərginlik yüksəkdir. ABŞ-Türkiyə münasibətləri özünün çox çətin dövrünü yaşayır. Çünki Suriya əməliyyatları, GUAM məsələsində Türkiyə ilə Amerika arasında yaranan gərginlik, son telefon danışıqları ilə bağlı ABŞ rəsmilərinin yaydığı bəyanatı Türkiyənin təkzib edərək danışığın əsl məzmununu yayması kimi faktlar, əlbəttə ki, yeni bir gərginlik mənbəyinin yaranmasına səbəb oldu. Son dövrlərdə ABŞ-Türkiyə münasibətləri təkcə Gülən əhvalatına, FETO məsələsinə görə gərgin deyil və başqa səbəblərə də var. Əsas da Türkiyənin Rusiyaya yaxınlaşması, buna sonradan İranın da əlavə edilərək ”Üçlər ittifaqı"nın qurulması sözün həqiqi mənasında Vaşinqtonun kefinə soğan doğrayır. Kimsəyə sirr deyil ki, ABŞ-ın İranla bağlı çox ciddi planları var. Bu planlar həm də İsraillə bağlıdır. Xüsusilə də Amerika İranın nüvə tədqiqatları ilə bağlı çox narahatdır".\nHüseynli qeyd elədi ki, Zərrab işi bitmədiyi üçün Türkiyənin ictimai rəyinə hesablanmış kampaniyanın da başa çatdığını söyləmək olmaz: “Hələ ki, kampaniyanın bir hissəsi aparılıb. Məhkəmə proseslərində bir neçə nazirin adı hallandırılıb. Ancaq tutalım ki, Rza Zərrabın Ərdoğan haqqında da fikirlərinin olduğu deyilir və bu, hələ ki, ictimailəşdirilməyib. O baxımdan ABŞ bu məlumatları ən son məqamda ictimailəşdirə bilər. Məhkəmə davam etdirildiyi ərəfədə və ya proses bitdikdən sonra ABŞ-ın bütün bu informasiyalardan silah kimi Türkiyəyə qarşı istifadə etməsi mümkündür. Rza Zərrab olayları hesab edirəm ki, Türkiyədə xeyli əks-səda doğurdu. Sonradan isə Türkiyə tərəfi tənbeh etdi və bunu FETO-çuların qurduğu oyun adlandırdı. Beləliklə də bunun Türkiyə ictimai rəyinə təsirini azaltdı. Ümumiyyətlə, Türkiyədə anti-amerikanizm əhval-ruhiyyəsi o qədər güclü deyil. Bu da tez-tez körükləndiyi üçün Qərb tərəfindən Türkiyə əleyhinə olan hərəkətlər real faktlara söykənsə də, daxili ictimai rəydə uğur qazana bilmir. Bunun səbəbi sadəcə olaraq ”AK parti"nin, eləcə də iqtidarın anti-Qərb, anti-Amerika əhval ruhiyyələrini körükləməsidir. Zərrabın gizlədildiyi yerlə bağlı ötən günlərdə məlumat yayılsa da bu, təsdiq olunmadı. Bilinmədi ki, Zərrab hansı şəraitdə saxlanılır. Bir məqamı da qeyd edim ki, Rza Zərrab olaylarının təbliğat baxımından Türkiyədə uğur qazanmamasının səbəbi Amerikanın bundan həm də anti-İran kampaniyasında istifadə etmək niyyətləri ilə bağlıdır. Zərrabın yaxın dostu və onunla birlikdə bu proseslərdə iştirak edən digər azərbaycanlı şəxs Babək Zəncani da hazırda İranda ölüm hökmü iddiası ilə məhkəməyə cəlb olunub. Ona qarşı 1.5 milyard dollarlıq İran dövlət malının mənimsənilməsi iddiası ilə məhkəmə hökm çıxarıb. Onunla bağlı da ölüm hökmünün icrası hələ ki, dayandırılıb. Görünür ki, Zəncani ilə bağlı qərar da Zərrabın məhkəməsindən sonra veriləcək".


Lankaran-Panamá aviabiletlər - bütün Lankaran-Panamá teyyare bileti qiymətləri | Trips\nLənkaran - Panamá\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Lankaran-Panamá təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nLankaran-Panamá aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Lankaran-Panamá biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Panamá - Lənkaran istiqamətinə